Taxanê Kuçukdîkîlî û Gulbahçe yê qezaya Seyhanî yê Adana de bi desan kesî kombîyayîşanê Partîya Çep a Keske de ameyî pêser. Namzedê Partîya Çep a Keske yê Adana û cinîya Selahattîn Demîrtaş Başake Demîrtaş zî tewrê kombîyayîşan bîyî. Şaro ke meydanan de ca nêdîyo, şaneşînan ra tewrê kombîyayîşan bi.
Hemsereka HDPyî ya Adana Hêlîne Kaya, Namzedê Adana Ferhat Kabaîşî qiseykerdişê xo de bale ante tecrîdê Îmraliyî ser û pare kerd ke ê do pê serkewtişê weçînayîşan tecrîdî wedarnê. Başake Demîrtaşa ke bi coşî ameya pêşwazîkerdene vat: ''Adana bira xo daye, ma do ser bikewê.''
Kombîyayîşî ra dima cinî û ciwanan bi sloganê ''Bijî Serok Apo'' rayraşîyayîşêk kerd.
Taxa Yalianayakî ya qezaya Tarsusî ya Mersînî de zî bi beşdarîya namzedan Perîhane Koca û Adnan Şahîn kombîyayîşêk ame kerdene. Bi taybetî cinî û ciwanî bi xurtî tewrê kombîyayîşî bîyî vera sloganî vatî. Namzedan qiseykerdişê xo de venga pêro kesan da ke xebatanê weçînayîşî de cabigêrê.
